Maud Angelica Behn

Maud Angélica Behn (Oslo, Norvegia, 2003ko apirilaren 29a) printzesa da. Marta Luisa Norvegiako printzesaren eta bere senar ohia izan zenaren, Ari Behn idazlearen ondorengo zaharrena da. Harald V.a Norvegiako eta Sonia Noevegiako erregina ezkontidearen errege-erreginen lehen biloba da.

Maud bosgarrena da Norvegiako Tronurako oinordetza-lerroan, osabaren, Haakon printzearen, lehengusuen eta amaren atzetik. Bi ahizpa txiki ditu, Leah Isadora Behn eta Emma Tallulah Behn.

 Bizitza 

 Jaiotza 
Norvegiako errege-etxeak 2002 urteko urriaren erdialdean jakinarazi zuen Marta Luisa printzesa haurdun zegoela lehen aldiz, Ari Behn idazlearekin ezkondu eta 5 hilabetera.

Maud 2003 urteko apirilaren 29an jaio zen Osloko Rikshospitalet-en. Jaio zenean, Maudek oinordekotza lerroko hirugarren lekua hartu zuen. Izan ere, jaio zenean, amak uko egina zion Errege Gorentasun tituluari; Maudek ere ez du benetako errege tratamendurik, baina bai herentziazko eskubideak.

 Bataioa 
2003ko uztailaren 2an bataiatu zuen Osloko artzapezpiku Gunnar Stålsett-ek, Errege Jauregiko kaperan. Bere aitabitxi-amabitxiak hauexek izan ziren: bere aitona, Harald V.a Norvegiako erregea; bere osaba Haakon Magnus Norvegiako printze oinordekoa; Sayn-Wittgenstein-Berleburgeko Alexandra printzesa (Benedicte Danimarkako printzesaren alaba); Marianne Ulrichsen, Martha Louise printzesaren lagun mina; Anja Sabrina Bjørshol, Ari Behnen arreba; eta Ariren bi lagun, Kaare Conradi aktorea eta Trond Giske Alderdi Laborista politikaria. 

Bere bataioan, Maud Angelicak bere sasoian amak eta osaba Haakonek eraman zuten traje bera eraman zuen, baita bere aitonak eta honen arrebek ere. Trajea eskuz egina zuen Ingeborg Danimarkako printzesak 1920 urtean eta ordutik belaunaldiz belaunaldi erabili izan da. Jantzi zuten haur guztien izenak, bertan bordatuta daude.

Izenak

 Maud: bere herenamonaren izena, Maud Galeskoa (Norvegiako erregina ezkontidea), Eduardo VII.a Erresuma Batuko Galesko printzearen eta Alexandra Danimarkako andra-gizonen alaba gazteena. Maud Norvegiako erregina ezkontidea izan zen 1905 eta 1938 artean.
 Angelica: gurasoei gustatzen zitzaien izena.

 Konfirmazioa 
2018 urtean jaso zuen konfirmazioa.

 Ohorezko goraipamenak 

 Norvegiako ohorezko sariak 

 link=Archivo:Kong_Harald_Vs_jubileumsmedalje_1991-2016.png|50x50px Harald V.a Norvegiako erregearen Zilarrezko Jubileuaren Oroitzapenezko Domina (2016/01/17).
 Erreferentziak 

Kanpo estekak 

 Maud Angelica Norvegiako Errege Etxearen webgune ofizialean (ingelesez).

Aurrekoa: Marta Luisa NorvegiakoaNorvegiako Erregetzarako postua
5.aHurrengoa: Leah Isadora Behn
Kategoria:Oslotarrak
Kategoria:Norvegiako erregetza
Kategoria:Printzesak